SET ปิดเช้ารูด 10 จุด วิตกไวรัส “โอไมครอน” ฉุดศก.ฟื้นช้า-ไร้ปัจจัยใหม่หนุน
SET ปิดเช้ารูด 10 จุด กังวลโควิดสายพันธุ์ใหม่ "โอไมครอน" หวั่นกระทบการฟื้นตัวศก. และการฟื้นตัวอุตสาหกรรมคงจะไม่เร็วเหมือนอย่างที่คาด บ่ายนี้ตลาดฯคงจะผันผวน พร้อมให้แนวรับ 1,590-1,580 แนวต้าน 1,615 จุด
29 พ.ย. 2564

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้แกว่ง Sideway ถึง Sideway Down คล้ายคลึงกับตลาดหุ้นในภูมิภาคเอเชียที่ต่างปรับตัวลงเป็นส่วนใหญ่ จากความกังวลไวรัสโควิดสายพันธุ์ใหม่ “โอไมครอน” ซึ่งได้เข้าไปในยุโรปแล้ว แต่ก็ต้องจับตาดูว่าจะรุนแรงแค่ไหน
ส่วนบ้านเราการฟื้นตัวของอุตสาหกรรมคงจะไม่เร็วเหมือนอย่างที่คาดหวัง ทำให้เป็นความเสี่ยงเพิ่มขึ้น ส่งผลให้มีแรงขายสินทรัพย์เสี่ยงออกมา อย่างพวกสินค้าโภคภัณฑ์ นอกจากนี้ ตลาดฯก็ยังขาดปัจจัยใหม่หนุน รวมถึงเดิมตลาดฯก็มีแรงขายอยู่แล้วอันเป็นผลจากการเปลี่ยนแปลงนโยบายการเงินของสหรัฐฯ
อย่างไรก็ดีให้ติดตามการประชุมกลุ่มโอเปกพลัสในวันที่ 2 ธ.ค.นี้ และติดตามพัฒนาการวัคซีนโควิดหลังมีสายพันธุ์ใหม่ “โอไมครอน” ออกมาแล้วจะมีพัฒนาการวัคซีนอย่างไรบ้าง
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะผันผวน จากที่ยังเห็นแรงขายออกมา พร้อมให้แนวรับ 1,590-1,580 จุด ส่วนแนวต้าน 1,615 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ 
KBANK มูลค่าการซื้อขาย 5,095.74 ล้านบาท ปิดที่ 138.50 บาท ลดลง 4.00 บาท
AOT มูลค่าการซื้อขาย 3,179.23 ล้านบาท ปิดที่ 60.25 บาท ลดลง 2.75 บาท
SCB มูลค่าการซื้อขาย 2,050.89 ล้านบาท ปิดที่ 125.50 บาท ลดลง 1.50 บาท
DELTA มูลค่าการซื้อขาย 1,883.75 ล้านบาท ปิดที่ 438.00 บาท เพิ่มขึ้น 20.00 บาท
JMART มูลค่าการซื้อขาย 1,807.40 ล้านบาท ปิดที่ 53.00 บาท เพิ่มขึ้น 2.75 บาท